Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=5	G2=4	DLID=kaa_Latn	BODY=Almatyda «Halyqtyń densaýlyǵy jáne densaýlyq saqtaý júıesi týraly» Kodeks jobasyn talqylaý boıynsha ótken «dóńgelek ústelde» Almaty sarapshylary QR Densaýlyq saqtaý mınıstrliginiń mindetti vaksınasııalaý týraly bastamasyn qoldaıtyndyqtaryn bildirdi.\nJıynǵa Densaýlyq saqtaý mınıstri E.Birtanov, Almaty ákiminiń orynbasary E.Babaqumarov, Parlamenti Májilisiniń depýtaty Z.Amanjolova, sondaı-aq densaýlyq saqtaý salasynyń sarapshylary, qoǵamdyq pikir kóshbasshylary jáne BAQ ókilderi qatysýda. Talqylaý barysynda «Vaksınologııa» QB jetekshisi Aınagúl Qýatbaeva mindetti vaksınasııalaýdyń mańyzdylyǵyn atap ótti. Ol úshin Qazaqstanda sapaly vaksınalar bar ekendigin alǵa tartty.\nО́z kezeginde «HelpToday» qoǵamdyq qorynyń basshysy Elmıra Álıeva balalardyń vaksınasııadan ádeıi bas tartqan ata-ana balalarynan aýrý juqtyrǵany týraly habarlady. «Jaman úrdis júrip jatyr (esker. - vaksınasııadan bas tartý). Ár balanyń ómir súrýge quqyǵy bar ekenin túsiný óte mańyzdy. Bul jaǵdaıda vaksınasııa memlekettiń mindeti bolyp tabylady», – dedi E.Alıeva jáne «dóńgelek ústel qatysýshylaryn» mindetti vaksınasııalaý týraly bastamany qoldaýǵa shaqyrdy.\nQDensaýlyq saqtaý mınıstri Eljan Birtanov vaksınalardyń sapasyn arttyrý jáne vaksınasııa kezinde barlyq qaýipsizdik normalaryn saqtaýdy qamtamasyz etý boıynsha keshendi sharalar qabyldanǵanyn atap ótti.\nAıta ketý kerek, «Halyqtyń densaýlyǵy jáne densaýlyq saqtaý júıesi týraly» Kodeks jobasynda májbúrli vaksınasııa engizý josparlanyp otyr.\nJobanyń qoldanystaǵy kodeksten aıyrmashylyǵy munda profılaktıkalyq egýlerdi alý mindeti belgilengen.\nBudan basqa, Úkimet bekitken tizbe boıynsha ata-analardyń bas tartýy sebebinen josparly profılaktıkalyq ekpelerdi almaǵan medısınalyq qarsy kórsetimdersiz balalardy mektepke deıingi balalar uıymdaryna jiberýge shekteý kózdeledi.\nBul norma azamattardyń densaýlyǵyn saqtaýǵa quqyq berý jónindegi Konstıtýsııanyń 29-babynda belgilengen memlekettiń kepildikterin qamtamasyz etýge baǵyttalǵan.\nSondaı-aq bul norma óziniń densaýlyq jaǵdaıyna baılanysty ekpeler ala almaıtyn balalardyń múddeleri men densaýlyǵyn qorǵaýdy kózdeıdi.\nProfılaktıkalyq egýler-juqpaly aýrýlardy qabyldamaıtyn ımmýnoprofılaktıka úshin adam aǵzasyna ımmýndyq-bıologııalyq dárilik preparattardy engizý. Josparly profılaktıkalyq egýge - profılaktıkalyq egýler júrgiziletin aýrýlar tizbesine sáıkes jasqa tolǵan medısınalyq qarsy kórsetkishteri joq adamdar jatady.\nBul rette josparly profılaktıkalyq egýdi almaǵan balalardy mektepke deıingi balalar mekemelerine jiberý mektepke deıingi balalar mekemesinde ujymdyq ımmýnıtettiń shekti deńgeıine jetken kezde ǵana júzege asyrylady. Ujymdyq ımmýnıtet-vaksınalarmen eskertiletin ınfeksııalarǵa qarsy halyqty josparly profılaktıkalyq egýmen qamtýdyń shekti deńgeıine qol jetkizý esebinen egilmegen adamdardy janama qorǵaý.